Document ID: 31988D0067

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 22ας Δεκεμβρίου 1987
για την τροποποίηση της απόφασης 87/258/ΕΟΚ σχετικά με τον πίνακα των εγκαταστάσεων του Καναδά που εγκρίνονται για την εισαγωγή νωπών κρεάτων στην Κοινότητα
(88/67/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και του χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 87/64/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,
Εκτιμώντας:
ότι, για να τους δοθεί η άδεια εξαγωγής νωπών κρεάτων προς την Κοινότητα, οι εγκαταστάσεις που βρίσκονται σε τρίτες χώρες πρέπει να πληρούν τους γενικούς και ειδικούς όρους που καθορίζει η οδηγία 72/462/ΕΟΚ·
ότι ο Καναδάς διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκεκριμένων εγκαταστάσεων για εξαγωγές στην Κοινότητα·
ότι ο κατάλογος των εγκαταστάσεων του Καναδά που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά με την απόφαση 87/258/ΕΟΚ της Επιτροπής (3) ·
ότι, για να μη διακοπούν απότομα τα υπάρχοντα ρεύματα συναλλαγών, ανακοινώθηκε από την Επιτροπή στα κράτη μέλη ένας κατάλογος των εγκαταστάσεων από τις οποίες τα κράτη μέλη μπορούν να συνεχίσουν να εισάγουν νωπά κρέατα έως τις 31 Δεκεμβρίου 1987·
ότι οι εγκαταστάσεις αυτές θα έπρεπε να αποτελέσουν αντικείμενο κοινοτικής επιθεωρήσεως πριν από την ημερομηνία αυτή προκειμένου να εξακριβωθεί εάν πραγματοποίησαν τις αναγκαίες προσαρμογές για την τήρηση της κοινοτικής ρυθμίσεως και εάν, κατά συνέπεια, οι εγκαταστάσεις αυτές θα μπορούσαν να αναφέρονται στον κατάλογο των καναδικών ιδρυμάτων που είναι εγκεκριμένα για την εισαγωγή νωπών κρεάτων στην Κοινότητα·
ότι ειναι υλικά αδύνατο να επιτευχθεί η επιθεώρηση των καναδικών εγκαταστάσεων πριν από τις 31 Δεκεμβρίου 1987·
ότι θα πρέπει, προκειμένου να γίνει η μικρότερη δυνατή ζημιά στο εμπόριο, να παραταθεί το μεταβατικό αυτό καθεστώς έως τις 31 Μαρτίου 1988·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ημερομηνία «31 Δεκεμβρίου 1987» που εμφαίνεται στο άρθρο 2 της αποφάσεως 87/258/ΕΟΚ αντικαθίσταται από την ημερομηνία «31 Μαρτίου 1988».
Άρθρο 2
Η παρούσα απόφαση απευθίνεται στα κράτη μέλη.
Βρυξέλλες, 22 Δεκεμβρίου 1987.

Labels: 0
3
17
18